Yeremi Pino

Yeremi Jesús Pino Santos (s. 20. lokakuuta 2002 Las Palmas, Kanariansaaret, Espanja) on espanjalainen jalkapalloilija. Hän edustaa Englannin Valioliigassa pelaavaa Crystal Palacea ja on pelipaikaltaan oikea laitalinkki.

 Seurajoukkueura 

 Villarreal 
Vietettyään kesän 2020 harjoituskauden Villarrealin edustusjoukkueen kanssa Unai Emeryn alaisuudessa, Pino pelasi ensimmäisen ottelunsa ammattilaisena 22. lokakuuta 2020 Eurooppa-liigan lohkovaiheen ottelussa turkkilaista Sivassporia vastaan.Villarreal 5–3 Sivasspor UEFA. Viitattu 14.10.2021.  Ensiesiintymisensä maan pääsarjassa Primera Divisiónissa hän teki kolme päivää myöhemmin ottelussa Cádizia vastaan.La única que gana es la lógica Marca. Viitattu 14.10.2021. 

Pino teki ensimmäisen maalinsa ammattilaisurallaan 29. lokakuuta 2020 Eurooppa-liigan lohkovaiheen ottelussa FK Karabahia vastaan.Qarabağ 1–3 Villarreal UEFA. Viitattu 14.10.2021.  12. marraskuuta 2020 Pino teki jatkosopimuksen seuran kanssa, joka ulottui vuoteen 2024 asti.El Villarreal renueva y blinda a Baena, Yeremi Pino, Jorgensen y Fer Niño Sport. Viitattu 14.10.2021. 

26. toukokuuta 2021 pelatessaan Eurooppa-liigan loppuottelussa englantilaista Manchester Unitedia vastaan, Pinosta tuli nuorin espanjalainen jalkapalloilija 18 vuoden ja 218 päivän iässä, joka on ollut avauskokoonpanossa eurooppalaisen jalkapallokilpailun loppuottelussa. Aikaisemmin tätä ennätystä piti hallussaan Iker Casillas, joka oli 19 vuoden ja neljän päivän ikäinen, kun hän pelasi Mestarien liigan loppuottelussa 2000.Villarreal 1-1 Manchester United (aet, 11-10 pens): Spanish side win Europa League in marathon shoot-out UEFA. Viitattu 14.10.2021.  Pino otettiin Villarrealin voittamassa ottelussa vaihtoon 77. minuutilla.

Pino pelasi vuosina 2020–2025 Villarrealissa 134 Primera Divisiónin ottelua ja teki niissä 17 maalia. Mestarien liigan seitsemässä ottelussa hän teki yhden maalin, samoin Eurooppa-liigan 12 ottelussa. Konferenssiliigassa hän pelasi kahdeksan ottelua.

 Crystal Palace 
Elokuussa 2025 Pino siirtyi englantilaisseura Crystal Palaceen runsaan 25 miljoonan euron siirtosummalla. Hän allekirjoitti Crystal Palacen kanssa viisivuotisen sopimuksen.

 Maajoukkueura 
Pino pelasi Espanjan kaikki viisi ottelua ja teki yhden maalin alle 17-vuotiaiden EM-kilpailuissa 2019. Hän pelasi neljä ottelua alle 21-vuotiaiden EM-kilpailuissa 2021. Espanja karsiutui molemmissa turnauksissa välierissä.

Pino valittiin aikuisten maaotteluun ensimmäisen kerran Liettuaa vastaan 8. kesäkuuta 2021.OFICIAL | Lista de convocados para el encuentro ante Lituania  RFEF. Viitattu 13.10.2021.  Espanja pelasi tuon ottelun alle 21-vuotiaiden maajoukkueen kokoonpanolla, kun aikuisten maajoukkueeseen kuulunut Sergio Busquets antoi positiivisen COVID-19 näytteen ennen ottelua ja sen johdosta osa joukkueesta joutui eristykseen.Spain youngsters impress in Lithuania rout Marca. Viitattu 13.10.2021.  Pino ei kuitenkaan pelannut ottelussa. Ensimmäisen maaottelunsa hän pelasi Kansojen liigan välierässä Italiaa vastaan lokakuussa 2021. Hän kuului Espanjan joukkueeseen MM-kilpailuissa 2022, muttei päässyt pelaamaan turnauksessa. Kaikkiaan hän on elokuun 2025 loppuun mennessä pelannut 15 A-maaottelua ja tehnyt niissä kolme maalia: ensimmäisen maaliskuussa 2022 ystävyysottelussa Islantia vastaan, toisen kesäkuussa 2023 Kansojen liigan välieräottelussa Italiaa vastaan ja kolmannen marraskuussa 2024 Kansojen liigan ottelussa Sveitsiä vastaan.

 Lähteet 

 Aiheesta muualla 
 Yeremi Pinon tilastot BDFutbol-sivustolla 
 Yeremi Pinon tilastot Soccerway-sivustolla 

Luokka:Espanjalaiset jalkapalloilijat
Luokka:Vuonna 2002 syntyneet
Luokka:Elävät henkilöt